แฟนแคะหูแล้วสักพักใหญ่มีอาการปวดหู และมีน้ำใสๆออกจากหู บวกกับอาการหูอือ (ข้างเดียว) ใช้สำลีซับน้ำออก เช้าวันถัดมายังมีอาการปวดนิดๆ บวกกับหูอือ แต่น้ำใสๆไม่ค่อยมีแล้ว
สวัสดีค่ะ อาการปวดหู มีน้ำใสๆ ไหลจากหู หูอื้อ อาจเกิดจาก- การอักเสบติดเชื้อของรูหูชั้นนอก ซึ่งมักเกิดภายหลังการแคะหู หรือหลังจากไปว่ายน้ำ เล่นน้ำ อาการคือจะปวดในรูหู กดเจ็บบริเวณหน้าหู เมื่อดึงใบหูหรือโยกใบหูจะเจ็บมากขึ้น มีหูอื้อ มีน้ำเหลืองไหลออกมา รูหูบวมแดง เป็นต้น- หูชั้นกลางอักเสบติดเชื้อเฉียบพลัน แต่อาการคือจะปวดหูมาก มีไข้สูง การได้ยินเสียงลดลง หูอื้อ หลังจากนั้นอาการปวดและไข้จะลดลง แล้วตามด้วยการมีหนองไหลออกมาจากหูหากเป็นหูชั้นนอกอักเสบ การรักษาคือการทานยาปฏิชีวนะ โดยทานนาน 7-14 วัน แต่หากเป็นหูชั้นกลางอักเสบ ต้องใช้ยาที่มีฤทธิ์ฆ่าเชื้อได้กว้างกว่าการรักษาหูชั้นนอกอักเสบ โดยทานนาน 10-14 วัน ร่วมกับการรักษาอื่นๆ เช่น การเจาะเยื่อแห้วหู เป็นต้นดังนั้น หากยังคงมีอาการปวดหู และมีหูอื้อ แนะนำควรไปพบแพทย์เพื่อตรวจว่าเกิดจากสาเหตุใดและรับยาปฏิชีวนะฆ่าเชื้อที่เหมาะสมค่ะ ในเบื้องต้น ก็ห้ามใช้สิ่งใดแคะหูอีก ระวังอย่าให้น้ำเข้าหู อาจใช้สำลีอุดรูหูไว้ในขณะอาบน้ำ และไม่ควรไปว่ายน้ำหรือทำกิจกรรมทางน้ำจนกว่าจะหายค่ะ